gl gl gl gl gl ast gl gl el gl ru gl gl es gl gl gl gl gl gl gl gl gl gl gl gl gl gl gl es es gl gl ceb it gl fr hu gl gl gl pt gl cs gl gl gl gl gl gl gl da cs lt gl gl gl en it gl gl gl cs gl gl it gl gl gl gl da cs lt gl gl it gl gl gl gl cs lt gl gl gl it gl gl gl gl gl da cs lt gl gl it gl gl gl gl gl da cs lt gl gl gl it gl gl gl da cs lt gl gl gl gl gl gl da cs lt gl gl gl it gl gl gl gl gl da cs lt gl gl gl it gl gl gl gl da cs lt gl it gl gl pt es es gl gl gl es gl es pt pt it gl es gl es es gl pt es gl eo gl it gl
RUTA VAL GLACIAR DE PRADA E CURROS DE MANZANEDA
SÁBADO 22 DE FEBREIRO DE 2020
Partiremos da aldea de Requeixo (Manzaneda) e ascenderemos polo val do río Requeixo ata a aldea abandonada de Prada. Este val e as montañas que o rodean foron conformados por un glaciar en épocas pretéritas. O circo glaciar, as morrenas e os bloques arrastrados son aspectos facilmente observables. Vexetación autóctona de montaña, etnografía e a nostalxia, misterio e maxia que sempre envolven as aldeas abandonadas.
OS CURROS DA SERRA DE MANZANEDA
Outro elemento de moito interese etnográfico son os curros da serra.
O pastoreo de cabras e ovellas (e en tempos máis remotos de vacas e cabalos) é unha das actividades económicas que se veu practicando nas aldeas que bordean as serras ourensás, sobre todo nos macizos de Manzaneda, de Trevinca, das Serras do Xurés e do Suído. Os curros son espazos terreos ao aire libre, rodeados de muros, coa finalidade de servir de refuxio durante a noite a pastores e animais. Emprázanse en lugares protexidos do norte para resgardarse mellor da chuvia, do vento e das xeadas, e procúrase que ese emprazamento teña auga próxima, que se sitúe en valgadas cunha certa pendente para así facilitar o corremento da auga e dos excrementos dos animais para fóra do recinto, así como o máis achegado posible a murallas rochosas. A forma predominante é a rectangular curvada e, en casos, semicircular ou combinadas as dúas configuracións. Construtivamente, os muros que circundan o recinto do curro están realizados con cachotería de granito ou de xisto en seco, dunha altura que oscila entre 1,70 e 2 m e un grosor de 0,90 m; a súa superficie abrangue entre os 250 m2 e os 750 m2. Na parte baixa do muro hai varios vans: un grande, para o acceso do pastor que se atranca de noite cunha cancela de táboas, e varios máis pequenos a rentes do chan chamados gateiras, de 70 x 70 cm, que serven de entrada e saída dos animais, vans que se pechan tamén de noite con sólidos bloques de pedra. Para completar a defensa do recinto, sobre todo do ataque dos lobos, coróase o muro con feixes de pólas de breixo que, ao secar os seus extremos, convértense en afiadas puntas que impiden o posible acceso dos daniños lobos ou a saída dos animais do rabaño ao exterior. Na parte máis alta do recinto había unha pequena edificación que servía para descanso do pastor e para gardar os alimentos e outros enseres que puidera necesitar.
Cada parroquia posuía un ou dous curros e, segundo a época do ano, o pastor contratado polos veciños subía aos pastos cos rabaños de cabras e ovellas para alimentalos e estar coidando deles dende xuño a setembro. Neste caso contaba cun axudante, o costeiro, que lle axudaba ao pastoreo na serra e se ocupaba de ir á aldea na procura da mantenza, o tempo que fora preciso en función do grandor do rabaño. O pastor, ademais da mantenza, percibía en diñeiro o que se houbera acordado coa comunidade veciñal. Este considerábase o verdadeiro pastoreo das serras nos lugares onde se atopan os curros, lugares nos que o pastor coñecía moi ben a topografía, a flora e a fauna, dada a longa estadía que permanece neles. Había un sistema máis sinxelo de pastoreo, denominado das veceiras, no que o pastor contratado pola comunidade aldeán, chamado pegureiro, recollía pola mañá cedo os animais e levábaos para a serra ata a anoitecida en que retornaba con eles á aldea.
No ano 2000 foron catalogados en Manzaneda 23 curros, deles, 18 estaban abandonados e 5 en uso.
Despois da ruta, se aínda quedase suficiente luz, temos intención de visitar o Castiñeiro de Pumbariños no Souto de Rozavales. Tamén o exterior do Pazo da Peneda. E dar un pequeno paseo para contemplar algúns lenzos e portas da muralla do burgo medieval de Manzaneda.
Saída de Lalín: Estación de autobuses
Punto de encontro: Bar Quintela, no centro da Pobra de Trives (baixos da Pensión Baloira) Hora: 8:45 - 9:00
Cea: Casa Agenor. A Cova (Pobra de Trives), a 7,5 Kms da capital municipal. Manú: Entrantes de chourizo, xamón, chourizo. 1º Prato: cazola de filetes de lombo con patacas, 2º Prato: Cazola de Troitas con pementos. Sobremesas, Bebidas, café. Prezo: 14 €   Hora : 20:30
Publicado por Amorodo ás 14:20 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Terra de Trives
Publicacións máis recentes Publicacións máis antigas Inicio
Subscribirse a: Publicacións (Atom)
O érbedo singulariza as paisaxes de querencia mediterránea. En moitas das nosas rutas por diferentes lugares de Galicia atopamos o érbedo coa súa presenza sobranceira. Coa súa estampa pretendemos simbolizar a este grupo variable e heteroxéneo que desde hai tempo andamos os vieiros do mundo en compañía.
Deza (11) Courel (8) Os Ancares (8) O Carballiño (6) Portugal (6) Sarria (5) Terra de Caldelas (5) Xurés (5) Baixa Limia (4) Candán (4) Gerês (4) Ribeira Sacra (4) Terra de Trives (4) Asturias (3) Terra de Montes (3) Valdeorras (3) A Ulloa (2) Bierzo (2) Carnota (2) Casaio (2) Castro Laboreiro (2) Eume (2) Grobas (2) Macizo Central (2) Muros (2) O Irixo (2) O Ribeiro (2) Ourense (2) Pena Trevinca (2) Peneda-Gêres (2) Pindo (2) Samos (2) Sanabria (2) Terra Chá (2) Triacastela (2) Viana (2) Vigo (2) fragas (2) A Coruña (1) A Edreira (1) A Limia (1) A Paradanta (1) Allariz - Maceda (1) Arcos de Valdevez (1) As Pontes (1) Barjas (1) Barragán (1) Bergantiños (1) Caldas (1) Chantada (1) Costa da Morte (1) Costa da Vela (1) Costa de Dexo (1) Cotobade (1) Fonsagrada (1) Forcarei (1) Guntín (1) Ibias (1) Illas Cíes (1) Invernadoiro (1) Laboreiro (1) Lalín (1) Lobios (1) Lorbé (1) Lugo (1) Marronda (1) Martiñá (1) Meira (1) Monte Coco (1) Montederramo (1) Mustallar (1) Negreira (1) Noia (1) O Morrazo (1) O Salnés (1) Ortegal (1) Oseira (1) Pambre (1) Parada de Labiote - Froufe (1) Paradanta (1) Parque Natural de Redes (1) Pedrafita (1) Pena Corneira (1) Penarrubia (1) Picos Cuíña e Pena Longa (1) Pontevedra (1) Quiroga (1) Ruta da Auga (1) Rías Baixas (1) Río Mao (1) San Mamede (1) Santiago (1) Serra da Peneda (1) Sobreescobio (1) Sobreiral do Arneg0 (1) Somiedo (1) Terra de Melide (1) Torrentes de Mácara (1) Tres Bispos (1) Trevinca (1) Val do Silencio (1) Xallas (1)
RUTA VAL GLACIAR DE PRADA E CURROS DE MANZANEDA
14 Aniversario del Camping de Trevélez
15 DE OCTUBRE DE 2022-RUTA DE LOS RÍOS VILACOBA E SAN XUSTO (LOUSAME-A CORUÑA)-PROYECTO RÍOS Y BOSQUES
Club Via Láctea Senderismo
Ibón e Arco de Piedrafita
LA RUTA DEL CARES, Asturias-León (22-JULIO-2014)
Herreruela de Castillería - Valdecebollas - Sel de la Fuente
Amosar 5 Amosar todos
Con tecnoloxía de Blogger.